**Tisztelt Lakosok!**

Ezúton tájékoztatjuk Önöket, hogy **2017. október 1-től** az NHSZ Szolnok Közszolgáltató Nonprofit Kft. látja el a hulladékszállítási, gyűjtési feladatokat Tiszasüly község területén közszolgáltatási szerződés alapján.

Atelepülési szilárd és folyékony hulladékkal kapcsolatos közegészségügyi követelményekről szóló16/2002. (IV. 10.) EüM rendelet alapján a hulladékszállítás a lakosságtól és a közületektől egyaránt **heti egy alkalommal, PÉNTEKI napokon történik!** Az első ürítési időpont: **2017. október 6. péntek.**

A kommunális **hulladékok elszállítása kizárólag merevfalú hulladékgyűjtő edényekkel (kuka) valósul meg.**

Kérjük, hogy az edényeket jó látható és könnyen megközelíthető helyre helyezzék ki péntekenként reggel 07.00 óráig! Tájékoztatjuk Önöket, **hogy kizárólag az edényzetben elhelyezett hulladékot szállítjuk el.**

**A hulladékgyűjtő edények (kuka) kiosztását tisztelt ügyfeleink számára Tiszasüly Önkormányzata végzi.**

Felhívjuk szíves figyelmüket, hogy a hulladékról szóló 2012. évi CLXXXV. törvény szerint az ingatlan tulajdonosa **köteles a közszolgáltatást igénybe venni!**

**A hulladékszállítás ünnepnapokra, munkaszüneti napokra tekintet nélkül történik**!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tájékoztatjuk továbbá Önöket, hogy 2017. január 1-től nem a közszolgáltató a jogosultja a közszolgáltatás keretében végzett hulladékszállításra vonatkozó számláknak, hanem az állam létrehozta az **NHKV** Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaságot, mely **biztosítja a közszolgáltatási díj számlázását és a díjak beszedését!**

Az NHKV Zrt. ügyfélszolgálatot üzemeltet, amelynek elérhetőségeit a [www.nhkv.hu](http://www.nhkv.hu) weboldalon találja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A szelektív hulladékgyűjtés megvalósítása érdekében **a sárga fedelű 120 literes edényekben gyűjthetők a** tiszta, szennyeződésmentes **csomagolási hulladékok**, mint a műanyag, papír, italos karton és fém csomagolási hulladék, azonban kérjük, hogy **üveg hulladékot NE helyezzenek el benne!** **Az üveg hulladékokat elhelyezhetik a településre kihelyezett** **2 db üveg hulladékgyűjtő konténerben.**

Társaságunk **PÉNTEKI** napokon, **négyhetente végzi a település egész területén a szelektív hulladékok begyűjtését**, elszállítását az alábbi ütemezés szerint:

2017. október 13., 2017. november 10., 2017. december 8., 2018. január 5., 2018. február 2., 2018. március 2., 2018. március 30.

**A szelektíven gyűjtött hulladék gyűjtésére szolgáló edények (kuka) kiosztását tisztelt ügyfeleink számára Tiszasüly Önkormányzata végzi.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kertgondozásból származó **zöldhulladékok** (pl.: a levágott fű, a falevél, különböző növényi nyesedékek, illetve faforgács, faapríték, gally) **gyűjtése** 2017. április 1. és november 30. között gyűjtőpontok működtetésével valósul meg. Kérjük, hogy a felhalmozódott zöldhulladékot a gyűjtőponton helyezzék el. **A gyűjtőpont helye: 5061 Tiszasüly, Kíséri út 21.**

**A zöldhulladékot kizárólag a Társaságunk által forgalmazott biológiailag lebomló műanyag zsákban, vagy zsák, szatyor nélkül helyezzék el, valamint kérjük, távolítsák el a drótokat, a kötöző elemeket, egyéb csomagoló anyagokat!**

Ügyfélszolgálatunkon és információs pontunkon lehetőség van Társaságunk emblémájával ellátott fehér színű zsák megvásárlására is, amely az esetlegesen keletkezett kommunális többlethulladék elszállítására szolgál. Kihelyezésük a kommunális hulladékgyűjtési, ürítési napon (péntekenként) történik.

Lehetőség van továbbá Társaságunk emblémájával ellátott sárga színű (szelektíven gyűjtött hulladékok részére) és zöld színű (biológiailag lebomló hulladékok részére) vásárlására Ügyfélszolgálatunkon és Információs pontunkon.

Az elkülönítetten gyűjtött hulladékok begyűjtése továbbra is a települési hulladékkal kapcsolatos közszolgáltatás részét képezi, a szolgáltatás díját a hulladékszállítási díj tartalmazza.

**További kérdéseivel keresse Információs Pontunkat vagy Ügyfélszolgálatunkat az alábbi elérhetőségeken:**

**Törökszentmiklósi Információs pont:**

H-5200 Törökszentmiklós, Kossuth Lajos út
Telefon:(+36 20) 931-6610

Email: hulladek.szolnok@nhsz.hu

**Belvárosi Ügyfélközpont:**

H-5000 Szolnok, Kossuth tér 9. (Polgármesteri Hivatal épülete)

Telefon: (+36 56) 503-569

Email: ugyfelkozpont.szolnok@nhsz.hu